AIŠKINAMASIS RAŠTAS

Dėl Molėtų rajono savivaldybės tarybos 2015 m. rugsėjo 24 d. sprendimo Nr. B1-205 „Dėl Molėtų rajono savivaldybės lankytinų vietų pavadinimų sąrašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracijos Suginčių seniūnija 2018 m. kovo 13 d. raštu Nr. SU3-68 (27.1.3) „Dėl kelio ženklo ir informacinės nuorodos įrengimo“ prašo įrengti kelio ženklus su informacine nuoroda į palaimintojo arkivyskupo Teofiliaus Matulionio įamžinimui skirtą lankytiną vietą, esančią Žibėčių I kaime, Suginčių seniūnijoje (toliau – prašymas). 2017 metų birželio mėnesį Žibėčių kaimo gyventojai pastatė paminklą arkivyskupo Teofiliaus Matulionio paskelbimo palaimintuoju iškilmių proga.

Prašymą 2018 m. kovo 21 dieną apsvarstė Eismo saugumo komisija, kuri pritarė kelio ženklų su lankytinos vietos pavadinimu įrengimui ir pasiūlė šią vietą įrašyti į Molėtų rajono savivaldybės lankytinų vietų pavadinimų sąrašą.

Esant maršrutinio orientavimo į lankytiną vietą poreikiui turizmo tikslais, naudojami informaciniai kelio ženklai. [Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų](http://litlex.molsav.lt/LL.DLL?Tekstas=1?Id=192148&Zd=&BF=1) Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „[Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo](http://litlex.molsav.lt/LL.DLL?Tekstas=1?Id=192148&Zd=&BF=1)“, 12.4 papunktis nurodo, kad kelio ženkluose Nr. 628 ir 629 leidžiama nurodyti savivaldybių tarybų patvirtintų lankytinų vietų pavadinimus.

Parengto sprendimo projekto tikslas – papildyti Molėtų rajono savivaldybės lankytinų vietų pavadinimų sąrašą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus galimybė automobilių kelyje pastatyti kelio ženklus, nurodančius kryptį į lankytiną vietą.

Neigiamų pasekmių nenumatoma.

**4. Priemonės sprendimui įgyvendinti**

Bus pastatyti kelio ženklai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis – 1300 Eur. Finansavimo šaltinis - Kelių priežiūros ir plėtros programos lėšos.

**6. Vykdytojai, įvykdymo terminai**

Molėtų rajono savivaldybės administracija.